**Ministru kabineta rīkojuma projekta**

**„****Grozījumi Ministru kabineta 2011.gada 6.decembra rīkojumā Nr.638**

**„Par Latvijas Nacionālās sporta padomes sastāvu””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Nepieciešamība aktualizēt Latvijas Nacionālās sporta padomes (turpmāk – Padome) sastāvu. |
| 2. | Pašreizējā situācija un problēmas | Saskaņā ar Sporta likuma 9.panta pirmo daļu Padome ir sabiedriska konsultatīva institūcija, kas piedalās valsts sporta politikas izstrādē, veicina sporta attīstību un sadarbību sporta jomā, kā arī lēmumu pieņemšanu jautājumos, kas attiecas uz sportu. Minētā panta daļa arī nosaka, ka Padomes nolikumu apstiprina Ministru kabinets. Saskaņā ar Sporta likuma 9.panta otro daļu Padomi un tās priekšsēdētāju apstiprina Ministru kabinets.  Saskaņā ar Sporta likuma 9.panta otro daļu Padomes sastāvā ir aizsardzības ministrs, finanšu ministrs, iekšlietu ministrs, izglītības un zinātnes ministrs, labklājības ministrs, veselības ministrs, izglītības un zinātnes ministra noteiktā par sportu atbildīgā augstākā valsts amatpersona, biedrības „Latvijas Olimpiskā komiteja” prezidents, biedrības „Latvijas Sporta federāciju padome” prezidents, biedrības „Latvijas Sporta veterānu (senioru) savienība” prezidents, biedrības „Latvijas Tautas sporta asociācija” prezidents, biedrības „Latvijas Pašvaldību savienība” vadītājs, Latvijas Sporta pedagoģijas akadēmijas rektors un biedrības „Latvijas Augstskolu sporta savienība” prezidents. Papildus tam, Ministru kabinets Padomes sastāvā var iekļaut arī citus Ministru kabineta locekļus un sporta federāciju vadītājus, bet ne vairāk kā trīs, ievērojot, ka papildus iekļauto Ministru kabineta locekļu skaitam un sporta federāciju vadītāju skaitam ir jābūt vienādam. Ievērojot minēto, Padomes sastāvā tika iekļauts arī Ministru prezidents, tieslietu ministrs, vides aizsardzības un reģionālās attīstības ministrs, biedrības „Latvijas Paralimpiskā komiteja” prezidente, biedrības „Latvijas Sporta izglītības iestāžu direktoru padome” valdes priekšsēdētāja un biedrības „Latvijas Vieglatlētikas savienība” prezidents.  Padomes sastāvā nepieciešams izdarīt izmaiņas saistībā ar uzticības izteikšanu izglītības un zinātnes ministram V.Dombrovskim (Saeimas 2013.gada 2.maija paziņojums „Par uzticības izteikšanu izglītības un zinātnes ministram Vjačeslavam Dombrovskim”), biedrības „Latvijas Tautas sporta asociācija” vadītāja maiņu (2013.gada 10.aprīlī biedru sapulcē līdzšinējā valdes priekšsēdētāja A.Bērziņa vietā par valdes priekšsēdētāju ievēlēts G.Mačs) un Izglītības un zinātnes ministrijas valsts sekretāra vietnieces – Sporta un jaunatnes departamenta direktores U.Auniņas uzvārda maiņu.  Ņemot vērā iepriekš minēto, ir sagatavots Ministru kabineta rīkojuma projekts „Grozījumi Ministru kabineta 2011.gada 6.decembra rīkojumā Nr.638 „Par Latvijas Nacionālās sporta padomes sastāvu”” (turpmāk –Projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz precizēt Padomes personālsastāvu, nosakot, ka:  (1) no Padomes sastāva tiek izslēgts bijušais izglītības un zinātnes ministrs R.Ķīlis un bijušais biedrības „Latvijas Tautas sporta asociācija” valdes priekšsēdētājs A.Bērziņš;  (2) Padomes sastāvā tiek iekļauts V.Dombrovskis un G.Mačs;  (3) tiek precizēts Padomes locekles U.Auniņas uzvārds. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Jautājums skar tikai Padomes sastāvā līdz šim iekļautās un plānotās iekļaujamās personas, tāpēc plašāka sabiedrības iesaistīšana Projekta izstrādē nebija nepieciešama. |
| 7. | Cita informācija | Projekts attiecas uz tūrisma, sporta un brīvā laika politiku. |

Anotācijas II, III, IV, V, VI un VII sadaļa – Projekts šīs jomas neskar.

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

08.05.2013. 12:11

480

S.Roze

67047933, santa.roze@izm.gov.lv